

Klasa: 003-06/22-01/6

Urbroj: 2170-55-02-22-2

Rijeka, 29. studenoga 2022. godine

**ZAPISNIK**

sa **12.** sjednice Školskog odbora Osnovne škole Podmurvice održane dana 29. studenoga 2022. godine u 18.00 sati.

Prisutni: Ana Marinić, (iz reda Učitelja i stručnih suradnika – 1 od 2),

Marin Bogičević, (iz skupa Radničkog vijeća – 1 od 1),

Duško Milovanović, (predstavnik osnivača – 2 od 3),

Ivo Simper, (predstavnik Osnivača - 1 od 3 ),

Eugen Podobnik, (predstavnik Osnivača - 3 od 3 ),

Odsutni: Roberta Bonassin, (iz reda Učitelja i stručnih suradnika - 2 od 2), opravdano

Nadia Mustapić, (iz reda Vijeća roditelja - 1 od 1), opravdano

Ravnateljica je opravdala svoj izostanak sa sjednice Školskog odbora, te je ovlastila tajnika Marina Bogičevića da bude izvjestitelj u zamjeni.

Zapisničar: Marin Bogičević, tajnik škole

Sjednicu je otvorila Ana Marinić, predsjednica i pozdravila prisutne članove. Nakon što je utvrdila da sjednici prisustvuje većina članova Školskog odbora (5 od 7) predložila je sljedeći

DNEVNI RED:

1. Razmatranje i usvajanje Zapisnika s prethodne sjednice

(izvjestiteljica: Ana Marinić, predsjednica Školskog odbora)

2. Donošenje Odluke o raspisivanju Natječaja za:

1. **Učitelja/učiteljicu hrvatskog jezika** - 1 izvršitelj/izvršiteljica na određeno puno radno

vrijeme do povratka djelatnice na rad

2. **Učitelja/učiteljicu engleskog jezika**  - 1 izvršitelj/izvršiteljica na određeno puno radno

vrijeme do povratka djelatnice na rad

3. **Spremač/Spremačica** - 1 izvršitelj/izvršiteljica na određeno puno radno vrijeme do

povratka djelatnice na rad

(Izvjestiteljca: Loredana Jakominić, ravnateljica)

3. Izvješće o zapošljavanju Učiteljice tjelesne i zdravstvene kulture – 1 izvršiteljica na neodređeno

nepuno radno vrijeme – 20 sati ukupnog tjednog radnog vremena / 4 sata dnevno Veronike Jurčić

putem uputnice Ureda za odgoj i obrazovanje PGŽ (zapošljavanje sa sindikalne liste)

4. Razno

Na prijedlog Dnevnog reda koji je dostavljen, uz poziv na sjednicu, nije podnesen prigovor.

Dnevni red usvaja se jednoglasno od strane prisutnih članova Školskog odbora.

AD. 1. Temeljem članaka 60. i 86. Statuta Osnovne škole Podmurvice predsjednica Ana Marinić utvrđuje da je članovima Školskog odbora uz poziv na ovu sjednicu dostavljena preslika zapisnika sa sjednice Školskog odbora održane 5. listopada 2022. godine uz dokumentaciju relevantnu za raspravu po točkama današnjeg dnevnog reda. Svi prisutni članovi Školskog odbora potvrđuju da su istu primili putem elektroničke pošte. Predsjednica je pozvala prisutne članove Školskog odbora da se izjasne o prihvaćanju Zapisnika s prethodne sjednice Školskog odbora.

Rezultat glasovanja:

Budući da nitko nije imao primjedbi Školski odbor jednoglasno (5/5) donosi sljedeći:

**Z a k l j u č a k**

"Usvaja se Zapisnik s prethodne sjednice Školskog odbora održane 5. listopada 2022. godine."

AD.2. Predsjednica Školskog odbora pozvala je tajnika Marina Bogičevća da podnese izvješće o ovoj točki dnevnog reda.

Tajnik ističe da nam predstoji donošenje Odluke o zapošljavanju temeljem provedenog Natječaja za:

1. **Učitelja/učiteljicu hrvatskog jezika** - 1 izvršitelj / izvršiteljica na određeno puno radno

vrijeme do povratka djelatnice na rad

2. **Učitelja / učiteljicu engleskog jezika**  - 1 izvršitelj / izvršiteljica na određeno puno radno

vrijeme do povratka djelatnice na rad

3. **Spremač/Spremačica** - 1 izvršitelj / izvršiteljica na određeno puno radno vrijeme do

povratka djelatnice na rad

Naime, temeljem prethodnih odobrenja Školskog odbora za raspisivanje Natječaja zapošljavanja zamjena za odsutne djelatnike (porodiljni dopust / dugotrajno bolovanje) Škola je prijavila potrebu nadležnom Upravnom odjela za odgoj i obrazovanje PGŽ.

Nakon zaprimljenog odobrenja Zajedničkog povjerenstva za viškove i manjkove kojim se utvrdilo da nema odgovarajućih viškova Škola je raspisala Natječaj.

Natječaj je objavljen 28. listopada i trajao je do 6. studenoga 2022. godine.

Imenovano je Povjerenstvo za vrednovanje kandidata. Povjerenstvo je utvrdilo da su na objavljeni Natječaj pristigle pravovremene i potpune prijave za:

* Učitelja hrvatskog jezika 9 molbi
* Učitelja engleskog jezika 7 molbi
* Spremačicu 3 molbe

Povjerenstvo je utvrdilo da je jedna molba zaprimljena izvan roka, a dvije molbe utvrđene su nepotpunima jer su u natječajnoj dokumentacije utvrđeni propusti (uvjerenje o nekažnjavanju starije od mjesec dana).

Na pisano testiranje odazvalo se:

* Dvoje kandidata za radno mjesto učitelja hrvatskog jezika, za koje nije provedeno pisano testiranje i koji su upućeni na razgovor s ravnateljicom škole
* Četvero kandidata za radno mjesto učitelja engleskog jezika, za koje je provedeno pismeno testiranje na kojem su tri najbolje rangirana kandidata upućena su na razgovor s ravnateljicom škole
* Dvoje kandidata za radno mjesto spremačice, za koje nije provedeno pisano testiranje i koji su upućeni na razgovor s ravnateljicom škole

Nakon provedenog razgovora, prema uputi ravnateljice tajnik predlaže da se zaposle sljedeći kandidati:

1. MIA BLEČIĆ (VSS) mag. edu. Hrvatskog jezika i književnosti i filozofije na radnom mjestu **Učiteljice hrvatskog jezika** - 1 izvršitelj / izvršiteljica na određeno puno radno vrijeme do povratka djelatnice na rad
2. VICE MATUŠAN (VSS) mag. edu. Povijesti i Engleskog jezika i književnosti na radnom mjestu **Učitelja engleskog jezika**  - 1 izvršitelj / izvršiteljica na određeno puno radno vrijeme do povratka djelatnice na rad
3. LINDA DELAČ (SSS) pismoslikar na radnom mjestu **Spremačice** - 1 izvršitelj / izvršiteljica na određeno puno radno vrijeme do povratka djelatnice na rad

Otvara se rasprava. U raspravi sudjeluju svi članovi Školskog odbora. Rasprava se okončava.

Rezultat glasovanja:

Budući da nitko nije imao primjedbi, jednoglasno se donosi (5/5) sljedeća:

Temeljem provedneog Natječajnog postupka i postupka vrednovanja kandidata, na prijedlog Ravnateljice škole Školski odbor donosi sljedeću:

**O d l u k u**

1. MIA BLEČIĆ (VSS) mag. edu. Hrvatskog jezika i književnosti i filozofije zapošljava se na radnom mjestu **Učiteljice hrvatskog jezika** - 1 izvršitelj / izvršiteljica na određeno puno radno vrijeme do povratka djelatnice na rad
2. VICE MATUŠAN (VSS) mag. edu. Povijesti i Engleskog jezika i književnosti zapošljava se na radnom mjestu **Učitelja engleskog jezika**  - 1 izvršitelj / izvršiteljica na određeno puno radno vrijeme do povratka djelatnice na rad
3. LINDA DELAČ (SSS) pismoslikar zapošljava se na radnom mjestu **Spremačice** - 1 izvršitelj / izvršiteljica na određeno puno radno vrijeme do povratka djelatnice na rad

AD.3. Predsjednica Školskog odbora, pozvala je tajnika Marina Bogičevića, da podnese izvješće po ovoj točki dnevnog reda.

Tajnik ističe da je, temeljem prethodnih odobrenja Školskog odbora za raspisivanje Natječaja zapošljavanja na upražnjeno radno mjesto (sporazumni raskid ugovora o radu) Škola prijavila potrebu nadležnom Upravnom odjela za odgoj i obrazovanje PGŽ.

Zajedničko povjerenstvo za viškove i manjkove utvrdilo je da ima odgovarajućih viškova te je putem Uputnice uputilo Veroniku Jurčić mag. cin. da ostvari pravo prednosti pri zapošljavanju temeljem članka 24. – 26. Kolektivnog ugovora.

Veronika Jurčić nalazila se u evidencije zaposlenika koje imaju zasnovan radni odnos na neodređeno nepuno radno vrijeme u Osnovnoj školi Srdoči, te je nadopunu radnog vremena mogla zatražiti putem liste Zajedničkog povjerenstva za viškove i manjkove.

Škola je potvrdno odgovorila na Uputnicu i temeljem iste izvršila zapošljavnje djelatnice u preostalom dijelu radnog vremena.

Temeljem usporedbe tjednih i godišnjih zaduženja učiteljice Osnovna škola Srdoči i Osnovna škola Podmurvice djelatnicu su rasporedile na puno radno vrijeme tako da imenovana u svakoj ostvaruje polovicu radnoga vremena.

Otvara se rasprava. U raspravi sudjeluju svi članovi Školskog odbora. Rasprava se okončava.

Rezultat glasovanja:

Budući da nitko nije imao primjedbi, jednoglasno se donosi (5/5) sljedeći:

**Z a k l j u č a k**

Školski odbor prihvačća podneseno izvješće i suglasno je sa zapošljavanjem Veronike Jurčić na random mjestu učiteljice tjelesne i zdravstvene kulture temeljem uputnice Zajedničkog povjerenstva za viškove i manjkove zaposlenika PGŽ i sindikata SHU.

AD.4. Pod točkom razno, raspravilo se:

• stavljanje u funkciju košarkaškog igrališta

• organizacija podjele poklona za dan Sv. Nikole u organizaciji MO Mlaka

Završetkom rasprave po dnevnom redu sjednica je završena u 18:20 sati

Zapisnik je napisan u jednom primjerku na četiri stranice.

Zapisničar: Predsjednica:

Marin Bogičević Ana Marinić